**David Musil** (s. 9. huhtikuuta 1993 Edmonton, Alberta, Kanada) on tšekkiläis-kanadalainen jääkiekkopuolustaja. Edmonton Oilers varasi hänet NHL:n varaustilaisuuden toisella kierroksella 31. pelaajana kesällä 2011.

Ura
---

### Seuraura

David Musil syntyi vuonna 1993 Edmontonissa, kun hänen isänsä František Musil pelasi NHL:ää Calgary Flamesissa. Musil kasvoi sekä Brittiläisen Kolumbian Deltassa että Tšekissä. Hän pelasi kotimaassaan HC Dukla Jihlavassa, jossa voitti 27 syötöllään Tšekin alle 18-vuotiaitten sarjan puolustajien syöttöpörssin kaudella 2007–2008. Seuraavalla kaudella 2008–2009 hän debytoi vain 15-vuotiaana miesten peleissä pelatessaan 14 runkosarja- ja neljä pudotuspeliottelua Tšekin toiseksi korkeimmalla sarjatasolla 1. Národní Hokejová Ligassa.

Kaudeksi 2009–2010 Musil perheineen muutti takaisin Deltaan. Koska hän ei pelannut Pohjois-Amerikassa, häntä ei varattu WHL Bantam Draftissa. WHL-joukkue Kootenay Ice kiinnitti hänet "erikoisdraftissa", mutta Musilin pyynnöstä Kootenay myi hänet deltalaiseen Vancouver Giantsiin, josta se sai vaihdossa ensimmäisen ja viidennen kierroksen varausvuorot. Musil teki ensimmäisellä WHL-kaudellaan 2009–2010 71 runkosarjaottelussa tehopisteet 7+25=32. KHL-joukkue SKA Pietari varasi hänet ensimmäisellä kierroksella 12. pelaajana kesällä 2010.

Kaudella 2010–2011 Musil teki WHL:n runkosarjassa 25 pistettä. NHL-joukkue Edmonton Oilers varasi hänet toisella kierroksella 31. pelaajana kesällä 2011. Musil oli varaustilaisuuden korkein tšekkivaraus. Tilanteesta erikoisen teki se, että hänen isänsä František on Oilersin kykyjenetsijä.

### Maajoukkueura

Musil edustaa kansainvälisellä tasolla Tšekkiä. Hän pelasi alle 20-vuotiaiden MM-kilpailuissa vuonna 2012. Musil pelasi myös alle 18-vuotiaiden MM-kilpailuissa vuosina 2009 ja 2011, joista jälkimmäisessä turnauksessa hänet valittiin Tšekin top-3-pelaajaksi. Vuoden 2010 turnaus jäi Musililta väliin, koska Vancouver Giants eteni WHL:n läntisen konferenssin finaaleihin saakka. Hän ei pelannut myöskään alle 20-vuotiaiden MM-kilpailuissa vuonna 2011 jalkavamman takia.

Muuta
-----

Musil on noin 800 NHL-ottelua pelanneen puolustajan ja nykyisen Edmonton Oilersin kykyjenetsijän, František "Frank" Musilin poika. Hänen äitinsä on entinen tennispelaaja Andrea Holíková. Musilin eno on yli 1300 NHL-ottelua pelannut Bobby Holík. Myös Musilin isoisä Jaroslav Holík ja isosetä Jiří Holík ovat entisiä jääkiekkoilijoita.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | HC Dukla Jihlava | Tšekki I | 14 | 0 | 1 | 1 | 4 | 4 | 0 | 0 | 0 | 4 | U18 | 6 | 0 | 1 | 1 | 6 |
| 2009–2010 | Vancouver Giants | WHL | 71 | 7 | 25 | 32 | 67 | 16 | 2 | 2 | 4 | 8 |
| 2010–2011 | Vancouver Giants | WHL | 62 | 6 | 19 | 25 | 83 | 4 | 0 | 1 | 1 | 2 |
| 2011–2012 | Vancouver Giants | WHL | 59 | 6 | 21 | 27 | 104 | – | – | – | – | – | JMM | 5 | 0 | 0 | 0 | 4 |
| 2012–2013 | Vancouver Giants | WHL | 10 | 2 | 6 | 8 | 12 | – | – | – | – | – | JMM | 6 | 0 | 0 | 0 | 18 |
|  | Edmonton Oil Kings | WHL | 48 | 7 | 16 | 23 | 56 | 22 | 0 | 6 | 6 | 26 |
| 2013–2014 | Oklahoma City Barons | AHL | 61 | 2 | 10 | 12 | 54 | 2 | 0 | 1 | 1 | 0 |
|  | Bakersfield Condors | ECHL | 3 | 1 | 0 | 1 | 2 | – | – | – | – | – |
| 2014–2015 | Oklahoma City Barons | AHL | 65 | 2 | 9 | 11 | 35 | 6 | 0 | 0 | 0 | 6 |
|  | Edmonton Oilers | NHL | 4 | 0 | 2 | 2 | 2 | – | – | – | – | – |
| 2015–2016 | Bakersfield Condors | AHL | 67 | 3 | 11 | 14 | 39 | – | – | – | – | – |
| 2016–2017 | Bakersfield Condors | AHL | 47 | 4 | 10 | 14 | 34 | – | – | – | – | – |
|  | Tucson Roadrunners | AHL | 13 | 0 | 4 | 4 | 6 | – | – | – | – | – |
| 2017–2018 | HC Třinec | ČEL | 52 | 1 | 5 | 6 | 22 | 18 | 0 | 1 | 1 | 28 |
| 2018–2019 | HC Třinec | ČEL | 51 | 1 | 13 | 14 | 51 | 17 | 1 | 3 | 4 | 12 | MM | 10 | 0 | 1 | 1 | 2 |
| 2019–2020 | HC Třinec | ČEL | 48 | 1 | 11 | 12 | 52 | – | – | – | – | – |
| 2020–2021 | HC Třinec | ČEL | 50 | 0 | 10 | 10 | 56 | 16 | 0 | 3 | 3 | 16 | MM | 8 | 0 | 1 | 1 | 0 |
| 2021–2022 | HC Třinec | ČEL | 48 | 2 | 4 | 6 | 42 | 14 | 2 | 1 | 3 | 10 |
| 5 kautta | yhteensä | ČEL | 249 | 5 | 43 | 48 | 223 | 65 | 3 | 8 | 11 | 66 |
| 4 kautta | yhteensä | AHL | 253 | 11 | 44 | 55 | 168 | 8 | 0 | 1 | 1 | 6 |
| 4 kautta | yhteensä | WHL | 254 | 28 | 87 | 115 | 328 | 42 | 2 | 9 | 11 | 36 |

Lähteet
-------

* David Musil The Internet Hockey Databasessa (englanniksi)
* David Musil *Elite Prospects*. Everysport Media Group AB.  (englanniksi)

### Viitteet

1. 1 2 3  The Hockey News: Prospect Watch: Prospect Watch: David Musil (Arkistoitu – Internet Archive) (englanniksi)
2. 1 2 3 4  EliteProspects